*****

ΚΑΝΟΝΙΣΜΟΣ (ΕΟΚ) αριθ. 223/90 ΤΗΣ ΕΠΙΤΡΟΠΗΣ

της 26ης Ιανουαρίου 1990

για τον καθορισμό της κοινοτικής συγχρηματοδότησης για τα μέτρα που προβλέπονται από τους κανονισμούς (ΕΟΚ) αριθ. 797/85, (ΕΟΚ) αριθ. 1096/88, (ΕΟΚ) αριθ. 1360/78, (ΕΟΚ) αριθ. 389/82 και (ΕΟΚ) αριθ. 1696/71

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 3808/89 (2), και ιδίως το άρθρο 26 παράγραφος 2,

τον κανονισμό (ΕΟΚ) αριθ. 1096/88 του Συμβουλίου της 25ης Απριλίου 1988 σχετικά με την καθιέρωση κοινοτικού συστήματος για την ενθάρρυνση της παύσης της γεωργικής δραστηριότητας (3), όπως τροποποιήθηκε τελευταία από τον κανονισμό (ΕΟΚ) αριθ. 3808/89, και ιδίως τα άρθρα 9 παράγραφος 2 και 11 παράγραφος 4,

τον κανονισμό (ΕΟΚ) αριθ. 1360/78 του Συμβουλίου της 19ης Ιουνίου 1978 για τις ομάδες των παραγωγών και τις ενώσεις τους (4), όπως τροποποιήθηκε τελευταία από τον κανονισμό (ΕΟΚ) αριθ. 3808/89, και ιδίως το άρθρο 14 παράγραφος 2,

τον κανονισμό (ΕΟΚ) αριθ. 389/82 του Συμβουλίου της 15ης Φεβρουαρίου 1982 για τις ομάδες των παραγωγών και τις ενώσεις τους στον τομέα του βάμβακος (5), όπως τροποποιήθηκε τελευταία από τον κανονισμό (ΕΟΚ) αριθ. 3808/89, και ιδίως το άρθρο 11 παράγραφος 2,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (6), όπως τροποποιήθηκε τελευταία από τον κανονισμό (ΕΟΚ) αριθ. 3808/89, και ιδίως το άρθρο 17 παράγραφος 3,

Εκτιμώντας:

ότι η Επιτροπή πρέπει να καθορίσει τα ποσοστά της κοινοτικής συγχρηματοδότησης για τα μέτρα που προβλέπονται από τους κανονισμούς (ΕΟΚ) αριθ. 797/85, (ΕΟΚ) αριθ. 1096/88, (ΕΟΚ) αριθ. 1360/78, (ΕΟΚ) αριθ. 389/82 και (ΕΟΚ) αριθ. 1696/71 για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους καθώς και, με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (7), και σύμφωνα με τη διαδικασία που προβλέπεται στο άρθρο 29 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88, σχετικά με τον συντονισμό μεταξύ των παρεμβάσεων των διάφορων διαρθρωτικών ταμείων αφενός, αφετέρου των παρεμβάσεων μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (8) ·

ότι όσον αφορά τις περιοχές που προβλέπονται στο στόχο αριθ. 1 που καθορίζεται στο άρθρο 1 του κανονισμού (ΕΟΚ) αριθ. 2052/88, οι ενέργειες που συνδέονται με το στόχο αριθ. 5 στοιχείο α), που καθορίζεται στο άρθρο 1 του εν λόγω κανονισμού καλύπτονται από το Κοινοτικό Πλαίσιο Στήριξης (ΚΠΣ) που καταρτίζεται κατ' εφαρμογή του άρθρου 8 παράγραφος 5 του εν λόγω κανονισμού· ότι, συνεπώς, τα ποσοστά της κοινοτικής συγχρηματοδότησης πρέπει να καθορισθούν στο επίπεδο που θα επιτρέπει την καλή εφαρμογή του ΚΠΣ, ιδίως την τήρηση του προγράμματος χρηματοδότισης για τις διάφορες ενέργειες που λαμβάνονται υπόψη στο ΚΠΣ·

ότι, όσον αφορά τα μέτρα προσωρινής παύσης της καλλιέργειας των γαιών που προβλέπονται στον τίτλο Ι του κανονισμού (ΕΟΚ) αριθ. 797/85, τα ποσοστά της κοινοτικής συγχρηματοδότησης θα καθοριστούν μεταγενέστερα με έναρξη ισχύος την 1η Ιανουαρίου 1990·

ότι τα ποσοστά κοινοτικής συγχρηματοδότησης θα μπορούν, ενδεχομένως, να προσαρμοσθούν μεταγενέστερα κατά τη διάρκεια της εφαρμογής των διάφορων μέτρων, όταν θα υπάρξει ανάγκη να επιτευχθεί μία καλύτερη ισορροπία μεταξύ των μέτρων αυτών και να ενισχυθούν ορισμένα από αυτά·

ότι τα μέτρα που προβλέπονται στον παρόντα κανοινσμό είναι σύμφωνα με τη γνώμη που εξέδωσε η Επιτροπή των Γεωργικών Διαρθρώσεων και της Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τα ποσοστά της κοινοτικής συγχρηματοδότησης για τα μέτρα που προβλέπονται από τους κανονισμούς (ΕΟΚ) αριθ. 797/85, (ΕΟΚ) αριθ. 1096/88,

(ΕΟΚ) αριθ. 1360/78, (ΕΟΚ) αριθ. 389/82 και (ΕΟΚ) αριθ. 1696/71.

Τα ποσοστά της κοινοτικής συγχρηματοδότησης που εφαρμόζονται στα μέτρα που καλύπτονται από τους κανονισμούς που αναφέρονται στο προηγούμενο εδάφιο, εκτός από τα μέτρα σχετικά με την προσωρινή παύση της καλλιέργειας των γαιών που αναφέρονται στον τίτλο 01 του κανονισμού (ΕΟΚ) αριθ. 797/85, απαριθμούνται αντίστοιχα στο παράρτημα Ι για τις περιοχές που προβλέπονται από τον στόχο αριθ. 1, που καθορίζεται στο άρθρο 1 του κανονισμού (ΕΟΚ) αριθ. 2052/88 και στο παράρτημα ΙΙ, για τις άλλες περιοχές.

Άρθρο 2

Τα ποσοστά της κοινοτικής συγχρηματοδότησης που προβλέπονται στο άρθρο 1, εφαρμόζονται για τις δαπάνες που πραγματοποιούν τα κράτη μέλη από την 1η Ιανουαρίου 1990.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιανουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 371 της 20. 12. 1989, σ. 1.

(3) ΕΕ αριθ. L 110 της 29. 4. 1988, σ. 1.

(4) ΕΕ αριθ. L 166 της 23. 6. 1978, σ. 1.

(5) ΕΕ αριθ. L 51 της 23. 2. 1982, σ. 1.

(6) ΕΕ αριθ. L 175 της 4. 8. 1971, σ. 1.

(7) ΕΕ αριθ. L 185 της 15. 7. 1988, σ. 9.

(8) ΕΕ αριθ. L 374 της 31. 12. 1988, σ. 1.

ΠΑΡΑΡΤΗΜΑ Ι

Ποσοστά της κοινοτικής συγχρηματοδότησης που εφαρμόζονται στις περιοχές, οι οποίες αναφέρονται στο στόχο αριθ. 1 που καθορίζεται στο άρθρο 1 του κανονισμού (ΕΟΚ) αριθ. 2052/88 και για τα μέτρα που καλύπτονται από τους κανονισμούς (ΕΟΚ) αριθ. 797/85, με εξαίρεση τα μέτρα για την προσωρινή παύση της καλλιέργειας γαιών, (ΕΟΚ) αριθ. 1096/88, (ΕΟΚ) αριθ. 1360/78, (ΕΟΚ) αριθ. 389/82 και (ΕΟΚ) αριθ. 1696/71

1.2 // Ενδιαφερόμενα κράτη μέλη

// Ποσοστό (%) // - Ελλάδα, Ιρλανδία, Πορτογαλία // 65 // - Γαλλία: // // - Γαλλικά Υπερπόντια Διαμερίσματα (ΥΔ) // 60 // - Κορσική // 50 // - Ισπανία // 50 // - Ιταλία // 50 // - Ηνωμένο Βασίλειο: // // Βόρειος Ιρλανδία: // // - μέτρα που αναφέρονται στα άρθρα 7, 7α και 19 του κανονισμού (ΕΟΚ) αριθ. 797/85 // 50 // - άλλα μέτρα όπως αναφέρονται στο άρθρο 1 // 30

ΠΑΡΑΡΤΗΜΑ ΙΙ

Ποσοστά της κοινοτικής συγχρηματοδότησης που εφαρμόζονται στις περιοχές που δεν αναφέρονται στο στόχο αριθ. 1 που καθορίζεται στο άρθρο 1 του κανονισμού (ΕΟΚ) αριθ. 2052/88 και για τα μέτρα που καλύπτονται από τους κανονισμούς (ΕΟΚ) αριθ. 797/85, με εξαίρεση τα μέτρα τα σχετικά με την προσωρινή παύση της καλλιέργειας γαιών, (ΕΟΚ) αριθ. 1096/88, (ΕΟΚ) αριθ. 1360/78, (ΕΟΚ) αριθ. 389/82 και (ΕΟΚ) αριθ. 1696/71

1.2 // Είδη μέτρων

// Ποσοστό (%)

// 1. Μέτρα που αναφέρονται στον κανονισμό (ΕΟΚ) αριθ. 797/85 // // (με εξαίρεση τα μέτρα για την προσωρινή παύση της καλλιέργειας γαιών): // // α) κανονικό ποσοστό // 25 // β) ποσοστό προσαυξημένο // 50 // Το ποσοστό αυτό εφαρμόζεται στις ακόλουθες περιπτώσεις: // // - ενισχύσεις που προβλέπονται στα άρθρα 7 και 7α, // // - ενισχύσεις που προβλέπονται στα άρθρα 3, 4, 14, 17, 20α και 21 και οι οποίες χορηγούνται στις μειονεκτούσες περιοχές σύμφωνα με την έννοια της οδηγίας 75/268/ΕΟΚ του Συμβουλίου (1): // // - μειονεκτικές περιοχές του ιταλικού Mezzogiorno και οι οποίες δεν αναφέρονται στο στόχο αριθ. 1 // // - μειονεκτικές περιοχές της Ισπανίας που διακρίνονται με έναν αστερίσκο στο παράρτημα της οδηγίας 86/466/ΕΟΚ του Συμβουλίου (2) και δεν αναφέρονται στο στόχο αριθ. 1 // // 2. Μέτρα που αναφέρονται στον κανονισμό (ΕΟΚ) αριθ. 1096/88 // 50 // 3. Μέτρα που αναφέρονται στον κανονισμό (ΕΟΚ) αριθ. 1360/78 // 25 // 4. Μέτρα που αναφέρονται στον κανονισμό (ΕΟΚ) αριθ. 389/82 // 50 // 5. Μέτρα που αναφέρονται στον κανονισμό (ΕΟΚ) αριθ. 1696/71 // 25

(1) ΕΕ αριθ. L 128 της 19. 5. 1975, σ. 1.

(2) ΕΕ αριθ. L 273 της 24. 9. 1986, σ. 104.